text: Els Xics estrenem el cartell per l'actuació de Berlín | El Pati digital
  ← Pilars a 30 metres de profunditat
  Neix la marca "Castells – Colles Castelleres de Catalunya" →
  Els Xics estrenem el cartell per l'actuació de Berlín
  15/05/2014 Deixa un comentari
  Els Xics de Granollers estrenen el cartell que han preparat per a la seva primera actuació a nivell europeu. El 8 de juny, la colla grana serà a Berlín per mostrar els seus millors castells.
  Tal i com explica el president dels Xics Granollers, Xavier Álvarez, "gairebé tota la gent que participa habitualment a la colla més els seus acompanyants es desplaçaran a la capital alemanya". Això representa que unes 180 persones de la colla castellera seran a Berlín el 8 de juny.
  Inicialment, tal i com diu Álvarez, els Xics anaven a actuar al Carnaval de les Cultures, una gran festa que té lloc a la capital alemanya el 7 de juny. "Més d'un milió de persones passa pel Carnaval", emfatitza Álvarez, però després també s'hi va afegir Òmnium Cultural i l'esdeveniment Human Towers for Democracy(Torres humanes per la democràcia), que serà el dia 8. És per això que els Xics faran dues actuacions a Alemanya, en aquesta primera actuació a nivell europeu, segons Álvarez.
  Per Álvarez, però, aquestes actuacions a nivell internacional, han de servir perquè "més gent de Granollers conegui que existeix aquesta colla aquí". Ara, els Xics han estrenat el cartell, amb una original imatge, que anuncia la seva participació a Berlín.